nahid-hub/BLUGE-bengali-wikipedia-section-title-prediction huggingface dataset:
ভিয়েতনামের হ্যানয় প্রাথমিকভাবে স্বাগতিক হিসাবে নির্বাচিত হয়েছিল, যাতে তারা অন্য দুটি প্রার্থী শহর সুরাবায়া ও দুবাইকে পরাজিত করে। ৮ নভেম্বর ২০১২ সালে অনুষ্ঠিত ভোটাভুটিতে হ্যানয় ২৯ ভোট পায় এবং নিকটতম প্রতিদন্ধী সুরাবায়া পায় ১৪ ভোট। দুবাই দরপত্রের ভবিষ্যৎ অভিপ্রায় ঘোষণা করতে গিয়ে শেষ মুহুর্তে প্রত্যাহার করে নেয়। সংযুক্ত আরব আমিরাত জাতীয় অলিম্পিক কমিটির সহ সভাপতি প্রত্যাহার করাকে অস্বীকার করেন এবং বলেন যে দুবাই ২০১৯ এশিয়ান গেমসের স্বাগতিকের জন্য আবেদন করেনি এবং শুধুমাত্র আবেদন করার বিবেচনা করেছিল।

যাহোক ২০১৪ সালের মার্চে ভিয়েতনামের গেমস আয়োজনের ক্ষমতা নিয়ে উদ্বেগ তৈরি হয়। তাদের ১৫০ মিলিয়ন ডলারের প্রত্যাশিত বাজেট বাস্তবসম্মত ছিল কিনা তা উদ্বেগ সৃষ্টি করে। সরকার দাবি করেছিল যে শেষ পর্যন্ত তারা ৩০০ মিলিয়ন মার্কিন ডলার খরচ বৃদ্ধি করবে। এছাড়াও সমালোচকরা উদ্বিগ্ন ছিলেন, ২০০৩ দক্ষিণ পূর্ব এশীয় গেমসের সময়ে নির্মিত স্টেডিয়ামগুলো এখন পর্যন্ত ব্যবহার করা হয়নি। ভিয়েতনাম জাতীয় অলিম্পিক কমিটির সাবেক সভাপতি হা কোয়াং ডু দাবি করেন যে এশিয়ান গেমসের কারণে ভিয়েতনামের পর্যটক সংখ্যা বাড়বে না।

২০১৪ সালের ১৭ এপ্রিল ভিয়েতনামের প্রধানমন্ত্রী নাগোয়ান থান ডং তাদের স্বাগতিকা প্রত্যাহার করে নেওয়ার ঘোষণা দেন। প্রত্যাহারের মূল কারণ ছিল অপ্রস্তুতি ও অর্থনৈতিক মন্দার। তিনি বলেন যে,পর্যাপ্ত সুযোগ সুবিধা ও মাঠ নির্মাণে তাদের দেশ অক্ষম। অনেক ভিয়েতনামি তার প্রত্যাহারকে সিদ্ধান্তকে স্বাগত জানায়। তাদের এ প্রত্যাহারের জন্য কোন জরিমানা করা হয়নি।

সঠিক অনুচ্ছেদ শিরোনাম কোনটি?
titleA. জাকার্তা ও পালেম্বংকে নিয়োগ
titleB. নিলাম
titleC. প্রাথমিক নিলাম
titleD. সমাপনী অনুষ্ঠান
উত্তর: titleC
রোমান সাম্রাজ্যকালে বুশরার নামকরণ করা হয় নোভা ট্রোজানা বস্ত্রা এবং এখানে লেজিও ৩য় সাইরেনেইকা বাস করতেন। এটাকে আরব পেত্রায় রোমান প্রদেশের রাজধানী করা হয়। শরহটি বিকশিত হয় এবং বিভিন্ন বাণিজ্যপথের কেন্দ্রস্থলে মহানগরী তে পরিণত হয়। একটি রোমান রাস্তা যা ট্রোজান নোভা হয়ে দামাস্কাসকে লোহিত সাগরের সংগে যুক্ত করে। এটা খাদ্য উৎপাদনের গুরুত্বপূর্ণ কেন্দ্রে পরিণত হয় এবং সম্রাট ফিলিপ দ্যা আরবের সময়ে বস্ত্রা তার নিজস্ব মুদ্রা তৈরী । ২৪৬ ও ২৪৭ সালে বুশরাতে দুটি আরব কাউন্সিল অনুষ্ঠিত হয়।

৫ম শতাব্দীতে বাইজেন্টাইন পর্ব শুরু হলে বুশরাতে খ্রিস্টান ধর্ম প্রভাবশালী হয়ে ওঠে। শহরটি আর্চবিশপ আসনের মহানগরী হয়ে ওঠে এবং ৬ষ্ঠ শতকে বিশাল একটি ক্যাথেড্রাল নির্মাণ করা হয়। ৭ম শতকের শুরুর দিকে সাসানি পারসিগণ বুশরা দখল করে কিন্তু বাইজেন্টাইন অভিযানে পুনর্দখল করে বাইজান্টাইনরা।

সঠিক অনুচ্ছেদ শিরোনাম কোনটি?
titleA. প্রধান দর্শনীয় স্থান ও স্থাপনা
titleB. রোমান এবং বাইজেন্টাইন যুগ
titleC. ইসলামী যুগের
titleD. ইতিহাস
উত্তর: titleB
চলচ্চিত্র, আধুনিক গান, নজরুল সঙ্গীত, লোকগীতি সহ প্রায় সবধরনের গানে তিনি সমান পারদর্শী। বর্তমানে প্লে-ব্যাক সিঙ্গার হিসেবে তিনি নিয়মিত কাজ করে যাচ্ছেন। তিনি ৩৪ বছর ধরে সংগীতাঙ্গনে সমানতালে কাজ করে যাচ্ছেন।এ পর্যন্ত তিনি চলচ্চিত্রের তিন হাজারেরও বেশি গানে কণ্ঠ দিয়েছেন। প্রকাশিত হয়েছে ৩৫টি একক গানের অ্যালবাম। চলচ্চিত্রের গান নিয়ে তার সর্বশেষ প্রকাশিত অ্যালবাম ‘আবার এসেছি ফিরে। বাংলাদেশের জনপ্রিয় অভিনেত্রী শাবনুরের প্রায় প্রতিটি গানেই কনক চাঁপা কন্ঠ দিয়েছেন।তার গান মানেই তুমুল শ্রোতাপ্রিয়।

সঠিক অনুচ্ছেদ শিরোনাম কোনটি?
titleA. সঙ্গীত জীবন
titleB. সঙ্গীত সাধনা
titleC. লেখক জীবন
titleD. জন্ম
উত্তর: titleA
ফরেনসিক বিজ্ঞানের জন্য এই মামলাটি যথেষ্ট গুরুত্বপূর্ণ। এই মামলাতে মানুষের পরিচয় বের করার কলাকৌশলের যথেষ্ট প্রয়োগ ঘটেছে। কুমার নরেন্দ্রনারায়ণ এবং ভাওয়াল সন্ন্যাসীর দেহের নিম্নলিখিত সাদৃশ্য ছিলো।
এ ছাড়াও এই দুই ব্যক্তির আলোকচিত্রে যথেষ্ট মিল আছে। হাঁটার ধরন, গলার স্বর, এবং ভাবভঙ্গীতেও মিল রয়েছে। আঙুলের ছাপ নেয়ার পদ্ধতি এই মামলার সময়ে চালু ছিলো, কিন্তু কোনো অজ্ঞাত কারণে তা ব্যবহৃত হয়নি। ধারণা করা হয়, কুমার নরেন্দ্রনারায়ণ ১২ বছর আগে নিখোঁজ হওয়াতে তার হাতের আঙুলের ছাপ সংগ্রহ করা সম্ভব ছিলো না।

সঠিক অনুচ্ছেদ শিরোনাম কোনটি?
titleA. জনপ্রিয় সংস্কৃতিতে ভাওয়াল সন্ন্যাসী মামলা
titleB. রমেন্দ্রনারায়ণের প্রত্যাবর্তন
titleC. ফরেনসিক তাৎপর্য
titleD. মামলা
উত্তর: titleC
বসার কক্ষের মতো করে সাজানো কক্ষে রয়েছে, বেতনির্মিত কিছু আসবাবপত্র, যেমন– চারটি ১-আসন বিশিষ্ট, একটি ৩-আসন বিশিষ্ট এবং একটি ২-আসন বিশিষ্ট চেয়ার, একটি কেন্দ্রীয় টেবিল, দুটি পার্শ্ব টেবিল ইত্যাদি। বহু মূল্যবান এবং ঐতিহাসিক জিনিসপত্র সমেত তিনটি সোকেস রয়েছে। এর প্রথমটিতে জেনারেলের ব্যাজসমূহ, পদক, পদমর্যাদা ক্রম এবং জেনারেল ওসমানীর পাসপোর্ট রয়েছে। দ্বিতীয়টিতে স্মারকচিহ্ন, স্মরণিকা এবং ক্রেস্টসমূহ রয়েছে। এবং তৃতীয় সোকেসে বহুসংখ্যক প্রমাণপত্রাদি প্রদর্শন করা হয়, যেগুলোর মধ্যে স্বাধীনতা পুরস্কার-১৯৮৫ এবং এর নিমন্ত্রণ পত্র, একই সাথে পুরস্কার বিজেতার সংক্ষিপ্ত জীবনীও রয়েছে। একটি কার্ডে ভারতের প্রধানমন্ত্রী ইন্দিরা গান্ধীর অটোগ্রাফ সম্বলিত খাম রয়েছে যা তিনি জেনারেল ওসমানীর কাছে প্রেরণ করেছিলেন। আটটি বিশাল চিত্রকর্ম উপরের দেয়ালে টাঙানো আছে। কক্ষটির দেয়ালে অনেক ঐতিহাসিক ছবিও রয়েছে। সেগুলোর মধ্যে উল্লেখযোগ্য কিছু হল; ১৯৭২ সালে সিলেট বিমানবন্দরে অবতরণের পর, জেনারেল ওসমানী বঙ্গবন্ধু শেখ মুজিবুর রহমান দেশে প্রত্যাবর্তনের পর আগমন উপলক্ষে ১০ মার্চ ১৯৭২ সালে সেনাবাহিনী কর্তৃক আয়োজিত সম্মান প্রদর্শন অনুষ্ঠানে দর্শকদের সামনে বক্তৃতা দিচ্ছেন, জেনারেল ওসমানী বাংলাদেশের মুক্তিযুদ্ধের সাথে, মুজিবনগর সরকারের ভারপ্রাপ্ত রাষ্ট্রপতি সৈয়দ নজরুল ইসলামের সাথে, বিচারপতি আবু সাঈদ চৌধুরীর সাথে, বঙ্গবন্ধু শেখ মুজিবুর রহমানের সাথে, শহীদ রাষ্ট্রপতি জিয়াউর রহমানের সাথে,বাংলাদেশের সাবেক রাষ্ট্রপতি এরশাদের সাথে, ১৯৮১ সালে ইস্ট বেঙ্গল রেজিমেন্ট কেন্দ্রে শহীদ পরিবারের সাথে ইত্যাদি।

সঠিক অনুচ্ছেদ শিরোনাম কোনটি?
titleA. সম্পর্কিত তথ্য
titleB. গ্যালারী ৩
titleC. গ্যালারী ১
titleD. গ্যালারী ২
উত্তর: titleD
চলচ্চিত্রটি প্রযোজনার সময় বিতর্কমূলক হয়ে ওঠে। শ্রী রাজপুত কার্নি সেনা এবং এর সদস্যসহ অনেক রাজপুত জাতিগত সংগঠন এর প্রতিবাদ করে এবং পরবর্তীতে চলচ্চিত্রের সেট ভাংচুর করে দাবি করে যে এই চলচ্চিত্র পদ্মাবতী, একজন রাজপুত রাণীকে খারাপভাবে প্রদর্শন করে। তারা এছাড়াও বনশালিকে একটি চলচ্চিত্রের সেটে লাঞ্ছিত করে। এই সেনা আরও সহিংসতার হুমকি দেয়। অক্টোবর ২০১৭-র রাতে মাসাই প্লাতেউ, কোলহাপুরে একটি দৃশ্য চিত্রগ্রহণ করা সময়, কিছু লোক হামলা করে এবং সেটে আগুন লাগিয়ে দেন, পশুপাখিদের ক্ষতিগ্রস্ত করেন এবং অনেক বস্ত্রগুলিকে নষ্ট করেন।

সঠিক অনুচ্ছেদ শিরোনাম কোনটি?
titleA. ঐতিহাসিক অসঙ্গতি
titleB. নির্মাণ ব্যয়
titleC. সারসংক্ষিপ্ত
titleD. বিতর্ক
উত্তর: titleD
তিনি আঠারো বছর বয়সে হাদিস শিক্ষার জন্য দামেস্ক থেকে বালবেক, হিমস, হামা, আলেপ্পো, নাবুলুস, কায়রো, আলেকজান্দ্রিয়া, জেরুজালেম, হিজাজ ইত্যাদি স্থানে ভ্রমণ করেন । শিক্ষা সমাপ্ত হলে দামেস্ক ফিরে আসেন এবং শিক্ষকতা ও হাদিস গবেষণা শুরু করেন। তার শিক্ষকদের মধ্যে ২ জন উল্লেখযোগ্য ইমাম হলেনঃ ইমাম ইবনে তাইমিয়া এবং ইবনে দাকিকুল ইদ। তিনি ১০০ জনের বেশি নারী ইসলামিক স্কলারের কাছে শিক্ষালাভ করেন। তার সবচেয়ে গুরুত্বপূর্ণ শিক্ষিকা জায়নাব বিনতে উমার আল কিন্দি ছিলেন বিখ্যাত নারী মুহাদ্দিস।

সঠিক অনুচ্ছেদ শিরোনাম কোনটি?
titleA. জন্ম ও পরিচয়
titleB. মৃত্যু
titleC. অবদান
titleD. শিক্ষাজীবন
উত্তর: titleD
কোচার প্রথম আন্তর্জাতিক স্বীকৃতি পান যখন স্থানচ্যুত কাঁধের অস্থিসন্ধি ঠিক করার জন্যে তার নিজস্ব পদ্ধতিটি ১৮৭০ সালে প্রকাশিত হয়। নতুন পদ্ধতিটি ছিলো আগের গতানুগতিক পদ্ধতির চাইতে অনেক কম কস্টদায়ক এবং নিরাপদ এবং যা সম্পন্ন করতে কিনা মাত্র একজন চিকিৎসকই যথেষ্ট। কোচার তার এই পদ্ধতিটি গঠন করেন তার দেহব্যাবচ্ছ্যেদবিদ্যার জ্ঞান দ্বারা। একই সময়ে কোচার বন্দুকের গুলির দ্বারা সৃষ্ট ক্ষত বা আঘাত সৃষ্টির ঘটনা এবং এটা কিভাবে অস্থিভঙ্গ বা হাড়ে চিড় সৃষ্টি করে তা নিয়েও গবেষণা করছিলেন। এই গবেষণা লব্ধ জ্ঞান হতে একটি বক্তৃতা পেশ করা হয় ১৮৭৪ সনে যার শিরোনাম ছিলো : " দি ভারবেসঁরোঁ (অথবা : ফারভেসঁরোঁ ) দের গেশ্চোস্যে ভম স্ট্যান্ডপাক্ত দের হিউম্যানিতেত ( বাংলা : মানবতার দৃষ্টিকোণ হতে বন্দুকের গুলির উন্নতি ) এবং ১৮৭৫ সনে তৈরী হয় একটি পান্ডুলিপি উয়েবার দি স্প্রিংভুইয়েরকুং দের মদার্নেন ক্রিয়েগস গেভিয়ার গেসচোসে ( বাংলা : আধুনিক যুদ্ধাস্ত্রের গুলির বিস্ফোরক প্রভাব সম্পর্কে ) তিনি এর মাধ্যমে দেখান ছোট ব্যাসের গুলিগুলো কম ক্ষতি সাধন করে এবং তিনি কম গতিসম্পন্ন গুলি ব্যবহারের সুপারিশ করেন।

সঠিক অনুচ্ছেদ শিরোনাম কোনটি?
titleA. প্রারম্ভিক পেশাজীবন
titleB. বিজ্ঞানে আরো অবদান
titleC. ব্যক্তিগত এবং প্রারম্ভিক জীবন
titleD. লেখাপড়া
উত্তর: titleA
১৯০০ সালে ভারত প্রথম অলিম্পিকে অংশ নেয়। সে বছর ভারতের একমাত্র প্রতিনিধি নর্মান প্রিচার্ড ২০০ মি. দৌড় ও ২০০মি. বাধাদৌড়ে রূপা জেতেন। তবে দলগত ভাবে ভারত প্রথম অংশ নেয় ১৯২০ সালের গ্রীষ্মকালীন অলিম্পিকে। অদ্যবধি ভারত মোট ২০টি অলিম্পিক পদক জিতেছে।ভারতীয় ছেলেদের ফিল্ড হকি দল ১৯২৮ সালের আমস্টারডাম অলিম্পিকে প্রথম সোনা জেতে। অভিনব বিন্দ্রা প্রথম ব্যক্তিগত সোনা জেতেন ২০০৮ সালের বেজিং অলিম্পিকে, যা কিনা ১৯৮০ সালে ছেলেদের ফিল্ড হকি দলের জেতা সোনার পর ভারতের প্রথম সোনা।

উল্লেখ্য, ১০০কোটিরও বেশি জনসংখ্যা হওয়া সত্বেও অলিম্পিকে ভারতের পদক সংখ্যা ভীষণই কম। ভারতের জনসংখ্যার প্রায় অর্ধেকের বয়স ২৫বছরের কম হওয়া সত্বেও এই ফলের কারণ হিসাবে বলা হয়, দারিদ্র, অপুষ্টি, অবহেলিত পরিকাঠামো, স্পনসরের অভাব, অর্থ ও সরঞ্জামের চুরি,রাজনৈতিক দুর্নীতি, ক্রিকেটের জনপ্রিয়তা ও অন্যান্য কারণ।

অনেক পরিসংখ্যানমতে, মাথাপিছু অলিম্পিক পদকের হিসাবে ভারত বিশ্বের শেষতম দেশ। আবার অন্য আর একটি হিসাবে, ভারত ভিয়েতনামের আগে আছে।


সঠিক অনুচ্ছেদ শিরোনাম কোনটি?
titleA. অলিম্পিকে ভারত
titleB. অশ্বচালনা
titleC. মার্বেল
titleD. সফেনজল কায়াকিং
উত্তর: titleA
সম্ভবত ২০০০ বছর ধরে মানুষ মাজুরোতে বসবাস করে আসছে। ১৮৮৪ সালে জার্মান সাম্রাজ্য মার্শাল দ্বীপপুঞ্জের বাকী দ্বীপগুলির সাথে সাথে মাজুরো দ্বীপটিও দখল করে নেয় এবং এখানে একটি বাণিজ্যকুঠি স্থাপন করে। ১৯১৪ সালে সাম্রাজ্যিক জাপানি নৌবাহিনী ১ম বিশ্বযুদ্ধের সময় মার্শাল দ্বীপপুঞ্জ তথা মাজুরোকে করায়ত্ত করে। ১৯২০ সালে লিগ অফ নেশনস জাপান সাম্রাজ্যকে দ্বীপটি পরিচালনা করার ক্ষমতা দান করে। দ্বীপটি এসময় জাপানি শাসনাধীন ভূখণ্ড নানিয়ো-র একটি অংশে পরিণত হয়। যদিও জাপানিরা নানিয়োতে একটি স্থানীয় সরকার স্থাপন করেছিল, তা সত্ত্বেও স্থানীয় সমস্ত প্রশাসনিক কাজ ঐতিহ্যবাহী স্থানীয় নেতাদের হাতেই ছেড়ে দেওয়া হয়। 

১৯৪৪ সালের ৩০শে জানুয়ারি মার্কিন সেনারা মাজুরো আক্রমণ করে, কিন্তু অনুধাবন করে যে তার এক বছর আগেই জাপানিরা তাদের দুর্গ পরিত্যাগ করে কোয়াজালেইন এবং এনেওয়েতাক দ্বীপে চলে গেছে। কেবল একজন জাপানি ওয়ারেন্ট কর্মকর্তাকে দেখাশোনা করার জন্য রেখে যাওয়া হয়। তাকে বন্দী করার সাথে সাথে দ্বীপটি মার্কিন নিয়ন্ত্রণে চলে আসে। এর ফলে মার্কিন নৌবাহিনী মধ্য প্রশান্ত মহাসাগরে বৃহত্তম একটি নোঙরস্থল ব্যবহার করার সুযোগ পায়।

২য় বিশ্বযুদ্ধের পরে মাজুরো মার্কিন যুক্তরাষ্ট্রের দায়িত্বাধীন প্রশান্ত দ্বীপপুঞ্জসমূহের জাতিসংঘ ট্রাস্ট অঞ্চলের একটি অংশে পরিণত হয়। মার্কিনীরা জালুইত অ্যাটল দ্বীপের পরিবর্তে মাজুরোকে মার্শাল দ্বীপপুঞ্জের প্রশাসনিক কেন্দ্রের মর্যাদা দান করে। ১৯৮৬ সালে মার্শাল দ্বীপপুঞ্জ স্বাধীনতা লাভ করলে এটি রাষ্ট্রটির রাজধানীতে পরিণত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. ধর্ম
titleC. যুগ্ম বা ভগিনী শহর
titleD. জনপরিসংখ্যান
উত্তর: titleA
গাম্বো সম্পর্কিত প্রথম লিখিত সুত্রের সন্ধান পাওয়া যায় ১৯ শতকের প্রথম দিকে। ১৮০২ সালে জন সিব্লে বর্ণনা করেছেন, "যে খাবারটিকে তারা গাম্বো বলে তা প্রধানত তৈরী হয় ওক্রার (ঢেঁড়স) ঘন ঝোল দিয়ে এবং ভাতের সাথে খাওয়া হয়। এটা নৈশভোজ এবং রাতের খাবারে যে কেউ খেতে পারে।" পরের বছর ফরাসি গভর্নর পিয়েরে ক্লেমেন্ট ডি লাউসসাত একটি সইরের আয়োজন করেন যেখানে ২৪ ধরনের গাম্বো প্রস্তুত করা হয়। লেখক সিনথিয়া লেজেউনে নোবলসের মতে এই দুটি ঘটনা স্প্যানিশ উপনিবেশে গাম্বোর জনপ্রিয়তা ফুটে ওঠে।

১৮২৪ সালে প্রকাশিত মেরি র‌্যানডলফের "ভার্জিনিয়া হাউজ-ওয়াইফ" প্রথম রান্নার বই যেখানে গাম্বো রান্নার প্রথম রেসিপি যুক্ত করা হয়। বলা হয় পশ্চিম ভারতীয় খাবার। সাধারণ রেসিপিটি বর্ণনা করে কিভাবে ঢেঁড়স সিদ্ধ করতে হয় এবং স্টুর মত জিনিস যা গাম্বো নামে পরিচিত কিভাবে বানাতে হয়। একই বইয়ে ওকরা স্যুপ তৈরীর রেসিপি বর্ণিত হয় যা তৈরী হতো ঢেঁড়স, পেঁয়াজ, পাখি, বেকন, টমেটো, এবং ময়দা দিয়ে ঘন করা লিমা সীম। যদিও এটা গাম্বোর অনুরূপ তবে ক্যারিবিয় খাবার "ক্যাল্লালু"র সাথে এর বেশি সাদৃশ্য রয়েছে।

এই খাবারের আরো পরিচিত একটি সংস্করণ করা হয়েছিল ১৮৭৯ সালে প্রকাশিত ম্যরিয়ন ক্যাবেল টায়ারের রান্নার বইয়ে। তার পুরান ভার্জিনিয়ার গৃহপরিচারিকা "গাম্বো ফিলিত এ লা ক্রেওল" নামে একটি খাবারের বর্ণনা করে যা ফিলি দিয়ে তৈরী গাম্বো সাথে থাকে মুরগী, ঝিনুক এবং মশলা যেমন লবঙ্গ লাল এবং কালো মরিচ, পার্সলে এবং থাইম। ১৮৮১ সালে রান্নার বই "হোয়াট মিসেস ফিশারজ নোজ এবাউট সাইদার্ন কুকিং" (মিসেস ফিশার দক্ষিণের রান্না সম্পর্কে কি জানেন), সাবেক দাস এবি ফিশারের নির্দেশনায় তৈরী, তিনটি গাম্বো রান্নার রেসিপি প্রকাশ করেছিলো। ঝিনুক গাম্বো স্যুপে ফিলি গুড়ো ব্যবহার করা হতো অন্যদিকে ঢেঁড়স গাম্বো এবং মুরগী গাম্বোতে ঢেঁড়স ব্যবহার করা হতো। চার বছর পরে রান্নার বই লা কুইজিন ক্রেওল আট ধরনের গাম্বোর রন্ধনপ্রণালী প্রকাশ করে। এদের কোনটিতে সসেজ ব্যবহার করা হয়, সব গুলোত হ্যাম ব্যবহার করা হয়েছে।

১৯৭০ এর দশকে পর্যন্ত গাম্বো প্রাথমিকভাবে মার্কিন যুক্তরাষ্ট্রের উপসাগরীয় উপকূলে জনপ্রিয় ছিলো। মার্কিন সিনেটর অ্যালেন এল্লেন্ডারের মৃত্যুর পরে এটা বৃহত্তর পরিচিতি পায়। লুইজিয়ানার টেররেবোন প্যারিশের স্থানীয় অধিবাসী এল্লেন্ডার প্রায়শই তার সহকর্মীদের গাম্বো খাওয়াতেন যার মধ্যে পাঁচজন রাষ্ট্রপতি পর্যন্ত ছিলো। এল্লেন্ডারের মৃত্যুর পরে ১৯৭২ সাল সিনেট সিদ্ধান্ত নেয় তার সম্মানে সিনেট ক্যাফটেরিয়ায় সামুদ্রিক খাবার দিয়ে তৈরী লুইজিয়ানার ক্রেওল গাম্বো যুক্ত করবে। ১৯৮০ এর দশকে গাম্বো ব্যাপক জনপ্রিয়তা পায় যখন বাবুর্চি পল প্রুধম্মে ক্রেওল এবং কাজুন রান্নার প্রতি ব্যাপক আগ্রহ প্রকাশ করেন। ডিজনি চলচ্চিত্র "দ্যা প্রিন্সেস এন্ড দ্যা ফ্রগ" এ গাম্বোকে প্রধান খাবার হিসেবে দেখানো হয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রস্তুতি এবং পরিবেশন
titleC. উন্নয়ন
titleD. বৈচিত্র
উত্তর: titleC
মূল নিবন্ধ: ভুটানে এইচআইভি/এইডস

২০১১ সালে এইচআইভি-র ২৪৬ টি ঘটনা ঘটে, যা মোট জনসংখ্যার মাত্র ০.৩% এর বেশি। ২০১০-এর মধ্যে সংক্রমণের হার বৃদ্ধি পেলেও সহনীয় পর্যায়ে থাকে, মোট ১৮৫ জন এইচআইভি আক্রান্ত পাওয়া যায় যা মোট জনসংখ্যার ০.১%। স্বাস্থ্য মন্ত্রণালয় আক্রান্তের সংখ্যা বৃদ্ধির কারণ হিসেবে বাছবিচারহীনভাবে মিলিত হওয়া, মাদক গ্রহণ এবং প্রতিবেশী দেশগুলিতে এইচআইভি/এইডস এর প্রসারকে দায়ী করে।

সঠিক অনুচ্ছেদ শিরোনাম কোনটি?
titleA. মা এবং শিশু স্বাস্থ্যসেবা
titleB. এইচআইভি / এইডস
titleC. স্বাস্থ্যসেবা পদ্ধতি
titleD. মাদকাসক্তি এবং চিকিৎসা
উত্তর: titleB
সম্রাট হবার পরপরই তিনি মক্কা এবং মদীনায় উপহার স্বরূপ গালিচা, বাতি এবং টালি প্রেরণ করেছিলেন। সুরাটে বড় জাহাজ নির্মাণের নির্দেশ দিয়েছিলেন যেন এসকল উপহার সামগ্রী এবং হজব্রত পালনের উদ্দেশ্যে হজযাত্রীদের এই জাহাজে করে সেখানে নিয়ে যাওয়া সম্ভব হয়।

মির আজিজ বাদাকসি এ সকল খরচের যোগান ও আনুষঙ্গিক বিষয়টি নেতৃত্ব দিতেন। তিনি মক্কায় স্বাভাবিকভাবে মৃত্যুবরণ করেছিলেন। তবে মৃত্যুর আগে তিনি ৪৫০০০ রৌপ্যমুদ্রা এবং বেশ কয়েক হাজার কাফতান বিতরণ করেছিলেন। 

সঠিক অনুচ্ছেদ শিরোনাম কোনটি?
titleA. উজবেকিস্তানের সাথে সম্পর্ক
titleB. বান্ডেলার যুদ্ধ
titleC. দাক্ষিণাত্যের রাজপ্রতিনিধি
titleD. কূটনৈতিক সম্পর্ক
উত্তর: titleD
ভারতে পোষাকের ঐতিহ্য রং, ধরন ও জলবায়ুর মতো বিভিন্ন কারণে অঞ্চলভেদে ভিন্ন ভিন্ন। থানকাপড়ের পোশাক হিসাবে মহিলাদের ক্ষেত্রে শাড়ি ও পুরুষদের ক্ষেত্রে ধুতি বা লুঙ্গি বিশেষ জনপ্রিয়। এছাড়া সেলাই-করা পোষাকের মধ্যে মহিলাদের সালোয়ার-কামিজ ও পুরুষদের কুর্তা-পাজামা বা ইউরোপীয়-ধাঁচে ট্রাউজার্স ও শার্ট বিশেষভাবে প্রচলিত।

সঠিক অনুচ্ছেদ শিরোনাম কোনটি?
titleA. সাহিত্য
titleB. উৎপত্তি
titleC. পোশাক
titleD. খেলাধূলা
উত্তর: titleC
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ নমুনার ডানার নিম্নতল হালকা বাদামী। পিছনের ডানার নিম্নতলের টর্নাস অর্দ্ধ তে হালকা সবুজের ছোপ লক্ষ্য করা যায় এবং এরা প্রান্ত্রিক অ ডিসকাল অংশে কালো ছোপ চোখে পড়ে। পুরুষ নমুনার, পিছনের ডানার উপরিতলে টর্নাল অংশে নীল প্রান্তরেখা কখনো কখনো অনুপস্থিত অথবা সরু বা ভাঙ্গা প্রকৃতির।

স্ত্রী নমুনায়, সামনের ডানার উপরিতলে কালচে ডিসকাল রেখা দুটির মধ্যবর্তী স্থানে ফ্যাকাসে সাদা ছোপ অথবা ডিসকাল রেখা দুটির উপরাংশের শেষ ভাগ্যে অস্পষ্ট ছোপ বিদ্যমান। পিছনের ডানার নিম্নতল এর শীর্ষভাগ ও শীর্শকোন বাদ দিয়ে বাকী অংশ নীলচে। প্রান্তক ও ডিসকাল রেখাগুলি অস্পষ্ট আর প্রতীয়মান। স্ত্রী নমুনার সাথে প্লেন আর্ল প্রজাতির প্রচুর সামঞ্জস্য। 

সঠিক অনুচ্ছেদ শিরোনাম কোনটি?
titleA. বর্ণনা
titleB. উপপ্রজাতি
titleC. আকার
titleD. আচরণ
উত্তর: titleA
‘সংহিতা’ একটি সংস্কৃত শব্দ। এই শব্দের মূল ‘সং’ (सं) ও ‘হিত’ (हित) শব্দদুটি। এই শব্দদুটির অর্থ যথাক্রমে ‘সঠিক, যথার্থ’ ও ‘সমৃদ্ধ, বিন্যস্ত’। এই দুই শব্দের সম্মিলিত অর্থ হল ‘একত্রিত, মিলিত, রচনা, বিন্যাস, একত্রীকৃত’ এবং ‘উচ্চারণের নিয়ম অনুসারে যুক্ত অক্ষর, নির্দিষ্ট পদ্ধতি অনুসারে সংকলিত গ্রন্থ বা মন্ত্রসমূহ’।
সঠিক অনুচ্ছেদ শিরোনাম কোনটি?
titleA. সামবেদ
titleB. ঋগ্বেদ সংহিতা
titleC. উদাহরণ
titleD. নাম-ব্যুৎপত্তি
উত্তর: titleD
আগরতলা ষড়যন্ত্র মামলায় অভিযুক্ত হওয়ার পর জহুরুল হককে ঢাকা কেন্দ্রীয় কারাগারে আটকে রাখা হয়। ১৯৬৮ সালের ৬ জানুয়ারি ২ জন সি. এস. পি অফিসারসহ ২৮জনকে গ্রেফতার করা হয়। তাদের গ্রেফতার সম্পর্কে সরকারী প্রেসনোটে উল্লেখ করা হয় যে, তৎকালীন পাকিস্তান সরকার এই ষড়যন্ত্রকে "আগরতলা ষড়যন্ত্র" নামে অভিহিত করে। এই একই অভিযোগে ১৯৬৮ সালের ১৭ জানুয়ারি শেখ মুজিবুর রহমানকেও গ্রেফতার করা হয়। ৩৫ জনকে আসামী করে সরকার পক্ষ মামলা দায়ের করে।

সঠিক অনুচ্ছেদ শিরোনাম কোনটি?
titleA. ঊনসত্তরের গণঅভ্যুত্থান
titleB. মূল্যায়ণ ও পর্যালোচনা
titleC. আগরতলা ষড়যন্ত্র মামলা
titleD. বিচার প্রক্রিয়া
উত্তর: titleC
১৯৩৪ সালে তিনি কলকাতা হাইকোর্টে ওকালতি শুরু করেন। ১৯৩৫ সালে মুনসেফ হিসেবে যোগদান করে ১৯৪৪ সাল পর্যন্ত বেঙ্গল সিভিল সার্ভিসের সদস্য হিসেবে কাজ করেন। এরপর তিনি তার শ্বশুর বিশিষ্ট ব্যবসায়ী আবদুল বারী চৌধুরী কর্তৃক প্রভাবিত হয়ে সিভিল সার্ভিস ত্যাগ করে ব্যবসা শুরু করেন। তার শ্বশুরের পৃষ্টপোষকতায় ব্যবসা বাণিজ্যে তিনি অসাধারণ সফলতা অর্জন করেন। বাঙ্গালী মালিকানাধীন প্রথম ব্যাংক ইস্টার্ন মার্কেন্টাইল ব্যাংক (বর্তমানে পূবালী ব্যাংক) প্রতিষ্ঠায় তিনি অগ্রণী ভূমিকা পালন করেন। ১৯৪৬ সালে মুসলিম লীগের প্রার্থী হিসেবে তিনি ভারতীয় আইনসভার সদস্য নির্বাচিত হন। ১৯৪৭ সালে পাকিস্তান আইন সভার সদস্য হন। ১৯৭১ সালের ২৮ মার্চ চট্টগ্রামের কালুরঘাট বেতার সম্প্রচার কেন্দ্র থেকে তৎকালীন মেজর জিয়াউর রহমান ইংরেজিতে স্বাধীনতার যে ঘোষণাটি পাঠ করেন সেটি লিখেছিলেন এ.কে. খান।

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. পারিবারিক জীবন
titleC. কর্মজীবন
titleD. মৃত্যু
উত্তর: titleC
সুখলতা রাও ছিলেন উপেন্দ্রকিশোর রায়চৌধুরী এবং বিধুমুখী দেবীর জ্যেষ্ঠ কন্যা। তিনি তার পিতার কাছে চিত্রশিল্পের শিক্ষা পেয়েছিলেন এবং পুরাণ, রামায়ণ ও মহাভারতের দৃশ্য এবং চরিত্রগুলোর চিত্রাঙ্কন করেছিলেন। প্রবাসী, মর্ডান রিভিউ, সুপ্রভাত, সন্দেশ, চ্যাটার্জিজ পিকচার অ্যালবাম এবং অন্যান্য পত্রিকায় তার চিত্রকর্মগুলো প্রকাশিত হয়েছিল।

সঠিক অনুচ্ছেদ শিরোনাম কোনটি?
titleA. গিরিন্দ্রমোহিনী দাসী (১৮৫৮-১৯২৪)
titleB. হাসিরাশি দেবী
titleC. সুখলতা রাও (১৮৮৬-১৯৬৯)
titleD. দিলারা বেগম জলি (জন্ম ১৯৬০)
উত্তর: titleC
১৯৮১ খ্রিষ্টাব্দে সর্বপ্রথম স্থানীয় বয়োজ্যেষ্ঠদের উদ্যোগে এখানে একটি হিফয মাদরাসার কার্যক্রম শুরু হয়। অত:পর ১৯৯১ সালে মাদরাসাটি "আল-মারকাযুল ইসলামী আস-সালাফী" নামকরণ করা হয় এবং আধুনিক অবকাঠামোতে পুনর্নির্মিত হয়। বর্তমানে এখানে একটি হিফজখানা, এতিমখানাসহ প্রাথমিক থেকে উচ্চ মাধ্যমিক স্তর পর্যন্ত পাঠদান করা হয়। এছাড়া সর্বোচ্চ স্তরে ‌'দাওরায়ে হাদীছ' বিভাগ চালু রয়েছে। এখানকার শিক্ষা কারিকুলাম বাংলাদেশ মাদরাসা শিক্ষাবোর্ডের অনুসরণে পরিচালিত হচ্ছে।

সঠিক অনুচ্ছেদ শিরোনাম কোনটি?
titleA. ক্যাম্পাস
titleB. প্রশাসন
titleC. ছাত্র
titleD. ইতিহাস
উত্তর: titleD
সারভাইভার সিরিজে অস্টিন আর ব্রেট হার্ট ডাব্লিউডাব্লিউএফ ওয়ার্ল্ড হেবিওয়েট চ্যাম্পিয়নশীপ এর জন্য মুখোমুখি হয়। যেটিতে অস্টিন হেরে যায়। র ইস ওয়ার এর একটি এপিসোডে দেখা যায় অস্টিন ব্রিয়ান পিলম্যান এর ঘর ভেঙ্গে দেয় এবং তার হাতে একটি গুলি দেখা যায়। ১৯৯৭ রয়্যাল রাম্বাল এ অস্টিন ব্রেট হার্ট দ্বারা এলিমিনেট হয়ে যায় কিন্তু অফিশিয়ালরা তা দেখে না। এই সুযোগে অস্টিন আবার রিংয়ে প্রবেশ করে ব্রেট হার্ট কে এলিমিনেট করে রয়্যাল রাম্বাল বিজেতা হয়ে যায়। ব্রেট হার্ট ওয়ার্ল্ড হেবিওয়েট চ্যাম্পিয়নশীপ জিতে। কিন্তু এরপরের রাতেই সাইকো সিডের কাছে হেরে যায় অস্টিনের কারণে। রেসেলম্যানিয়া ১৩ তে ব্রেট হার্ট অস্টিনকে হারায়। যেখানে গেস্ট রেফারী ছিলো কেন শামরক। এই ম্যাচের মাধ্যমে অস্টিন ফেস (হিরো) আর হার্ট হিল (ভিলেন) হয়ে যায়। কিন্তু অস্টিন হিরো না হয়ে অ্যান্টিহিরো গিমিক ধারন করেন। ইন ইউর হাউজ ১৪:রিভেঞ্জ অফ টেকার এর মেইন ইভেন্টে অস্টিন হার্টকে ডিসকোয়ালিফাই এর মাধ্যমে হারায়। এবং হেবিওয়েট চ্যাম্পিয়নশীপের জন্য নাম্বার ওয়ান কন্টেনডার হয়। এপ্রিল ২১ র ইস ওয়ার এর এপিসোডে অস্টিন আর হার্ট আবার মুখোমুখি হয় একটি স্ট্রিট ফাইট ম্যাচে। এই ম্যাচটি নো কনটেন্সট রুলে হলেও এই ম্যাচে হার্ট কে স্ট্রেচারে নিয়ে যাওয়া হয়। ইন ইউর হাউজ ১৫: এ কোল্ড ডে ইন হেল এ আন্ডারটেকার অস্টিনকে হারায়। ব্রিয়ান পিলম্যানের মাঝখানে হস্তক্ষেপের কারণে।

মে ২৬ ১৯৯৭ এ অস্টিন এবং শন মাইকেলস ওয়েন হার্ট এবং ব্রিটিশ বুলডগকে হারিয়ে ডাব্লিউডাব্লিউএফ ট্যাগ টিম চ্যাম্পিয়ন হয়। কিন্তু মাইকেলস ইঞ্জুরি হয়ে গেলে তাকে টাইটেল ভ্যাকেট করতে হয়। পরে ডুড লাভ এর সহায়তায় সে আবার টাইটেলটি অর্জন করে।
সামারস্লাম এ অস্টিন এবং ওয়েন হার্ট ইন্টারকন্টিনেন্টাল চ্যাম্পিয়নশীপ এর জন্য মুখোমুখি হয়। ম্যাচটি ছিল কিস মাই এস ম্যাচ ম্যাচ। এই ম্যাচে ওয়েন হার্ট একটি পাইলড্রাইভার বচ করে যার ফলে অস্টিন তার ঘাড়ে মারাত্মক ব্যাথা পায় এবং সাময়িক ভাবে প্যারালাইজড হয়ে যায়। কিন্তু ওই ম্যাচটি অস্টিন রোল আপের মাধ্যমে জিতে যায় এবং চ্যাম্পিয়নশীপ অর্জন করে। ম্যাচ শেষে অনেকগুলো রেফারীর সহায়তায় অস্টিন চলে যায়। ইঞ্জুরির ফলে তাকে অস্টিনকে ট্যাগ টিম এবং ইন্টারকন্টিনেন্টাল চ্যাম্পিয়নশীপ বেল্ট ফেরত দিতে হয়।
সেপ্টেম্বর ২২ ১৯৯৭ সালে "র ইস ওয়ার" এ অস্টিন ফিরে আসে এবং ওয়েন হার্টকে অপমান করে। তখন ভিন্স ম্যাকম্যান রিংয়ে আসে এবং অস্টিনকে বলে সে ম্যাচ খেলার জন্য পুরোপুরি ফিট না। এরপর অস্টিন ভিন্সকে আক্রমন করে এবং তাকে একটি "স্টোন কোল্ড স্টানার" দিয়ে অবাক করে দেয়। এরপর অস্টিনকে গ্রেফতার করা হয়।(ক্যায়ফেব)
সার্ভাইভার সিরিজে এ অস্টিন তার ইন্টারকন্টিনেন্টাল চ্যাম্পিয়নশীপ বেল্ট হার্ট এর কাছ থেকে পুনুরূদ্ধার করে।
নভেম্বর ১৭ র ইস ওয়ার এর এপিসোডে দ্য রক তার চ্যাম্পিয়নশীপ বেল্টটি চুরি করে। এবং বলে সে হলো সর্বকালের সেরা ইন্টারকন্টিনেন্টাল চ্যাম্পিয়ন। 

সঠিক অনুচ্ছেদ শিরোনাম কোনটি?
titleA. ওয়ার্ল্ড চ্যাম্পিয়নশীপ রেসলিং (১৯৯১-১৯৯৫)
titleB. দ্য ডেঞ্জারাস অ্যালায়েন্স (১৯৯১-১৯৯২)
titleC. প্রাথমিক জীবন
titleD. ব্রেট হার্টের সাথে ফিউড
উত্তর: titleD
১৬১২ সালে ইতালীর গণিতবিদ বেনডেত ক্যাসেলি সম্প্রতি আবিষ্কৃত সৌরকলঙ্ককে পর্যবেক্ষনের জন্য দূরবীনের (১৬০৮ সালে আবিষ্কৃত) মাধ্যমে সূর্যের ছবি প্রক্ষেপণের বিষয়টি তার পরামর্শদাতা, ইতালীর জ্যোতির্বিজ্ঞানী, পদার্থবিদ, ইঞ্জিনিয়ার, দার্শনিক এবং গণিতবিদ গ্যালিলিও গ্যালিলির কাছে লিখেন। গ্যালিলি ক্যাসেলির এই পদ্ধতি সম্পর্কে জার্মানির খ্রিস্টান পুরোহিত, পদার্থবিদ এবং জ্যোতির্বিজ্ঞানী ক্রিসটোফ সেইনারের কাছে লিখেন।

১৬১২ থেকে অন্তত ১৬৩০ পর্যন্ত ক্রিসটোফ সেইনার সৌরকলঙ্ক নিয়ে গবেষণা করতেন এবং একটি নতুন দূরবীন সংক্রান্ত সৌর প্রক্ষেপক পদ্ধতি নির্মাণ করেন। তিনি এই পদ্ধতিকে বলতেন "হেলিওট্রপি টেলিওস্কোপিসি", যা পরবর্তীতে হয় হেলিওস্কোপ।

সঠিক অনুচ্ছেদ শিরোনাম কোনটি?
titleA. হেলিওস্কোপ
titleB. ফনটানার লন্ঠন
titleC. অবতল দর্পণ
titleD. ইতিহাস
উত্তর: titleA
এই প্রজাতিটি দক্ষিণ ইউরোপ, পুর্ব এবং পশ্চিম এশিয়াতে প্রধানত বসবাস করে। এই প্রজাতিটি পরিযান করে। শীতকালে এরা ইউরোপের দক্ষিণতম প্রান্তে চলে যায় এবং সাহারা আফ্রিকাতেও চলে যায় মাঝে মাঝে। প্রধানত বসন্তকালে এরা প্রজনন করে। এই নিশাচর পেঁচারা প্রজনন কালের সময় ডাকে না। এরা প্রধানত খোলামেলা পরিবেশে বনভূমি, উদ্যান এবং বাগানে থাকে। এরা গাছের গর্তে ৩-৬ টা ডিম পারে।

সঠিক অনুচ্ছেদ শিরোনাম কোনটি?
titleA. ব্যবহার
titleB. বিন্যাস
titleC. বর্ণনা
titleD. খাদ্য
উত্তর: titleB
“ইসলামি দর্শন” বলতে ইসলামি সংস্কৃতিতে গড়ে উঠা দর্শনের ধারাকে বোঝায়। এটা শুধুমাত্র ধর্মীয় ব্যাপার হয় এবং শুধু মুসলিমরাই এতে অবদান রাখেনি। এতে এরিস্টটলের কর্মের গুরুত্বপূর্ণ অবদান রয়েছে। ইজতিহাদের ধারণা থেকে অণুপ্রাণিত হয়ে দার্শনিকদের মধ্যে বিতর্ক অণুষ্ঠিত হয়। মুসলিম দার্শনিকরা মৌলিক দার্শনিক গ্রন্থ রচনা করেছেন। মধ্য যুগে খ্রিষ্টান দর্শনে তাদের চিন্তাগুলো আত্মীকৃত হয়েছে, বিশেষত টমাস আকুইনাস কর্তৃক।

তিনজন বিশিষ্ট চিন্তাবিদ আল কিন্দি, আল ফারাবি ও ইবনে সিনা এরিস্টটেলিয়ানিজম ও নিওপ্লাটোনিজমকে অন্যান্য মতের সাথে সমন্বিত করেন। এর ফলে আভিসিনিজম প্রতিষ্ঠিত হয়। মুসলিম খিলাফতের অন্যান্য গুরুত্বপূর্ণ দার্শনিকরা ছিলেন আল জাহিজ ও আল হাসান।

সঠিক অনুচ্ছেদ শিরোনাম কোনটি?
titleA. ইসলামি স্বর্ণযুগ
titleB. প্রযুক্তি
titleC. সাহিত্য
titleD. দর্শন
উত্তর: titleD
শৈবালের মতো শেলফিসও একাধিক উপায়ে চাষ করা যায়: দড়িতে বেঁধে, ব্যাগ বা খাঁচার ভেতর অথবাবা সরাসরি সাগরের ইন্টারটিডাল স্তরে। শেলফিশ ম্যারিকালচারে কোনো খাদ্য, সার, কীটনাশক বা অ্যান্টিবায়োটিকের প্রয়োজন হয় না। কারণ শেলফিশগুলো নিজেরাই সেখানে একটি স্ব-সহায়ক সিস্টেম তৈরি করে নেয়। একসাথে বহু-প্রজাতির চাষের কৌশল ব্যবহার করেও শেলফিশ চাষ করা যেতে পারে। কারণ, সেখানে উচ্চ ট্রফিক স্তরের জীবগুলো যে বর্জ্য উৎপন্ন করবে, তা শেলফিশগুলো কাজে লাগাতে সক্ষম।

সঠিক অনুচ্ছেদ শিরোনাম কোনটি?
titleA. কৃত্রিম প্রবাল
titleB. লাভ
titleC. মুক্ত সাগরে মৎস্যচাষ
titleD. শেলফিশ
উত্তর: titleD
শ্বেত রক্তকণিকা দেহের প্রতিরক্ষার কাজ করে। এটি নানা ধরনের সংক্রামণকারী রোগ থেকে মানুষকে রক্ষা করে। পাঁচটি ভিন্ন ধরনের লিউকোসাইট রয়েছে, তবে তারা প্রত্যেকেই বোন ম্যারোর মধ্যকার এক ধরনের মাল্টিপোটেন্ট কোষ থেকে সৃষ্টি হয় যাকে হেমাপয়েটিক স্টেম সেল বলা হয়, তারা মানবদেহে ৩-৪ দিন থাকে। রক্ত এবং লসিকা সহ সারা মানবদেহেই লিউকোসাইট পাওয়া যায়।

সঠিক অনুচ্ছেদ শিরোনাম কোনটি?
titleA. শ্বেত রক্তকণিকা (লিউকোসাইট)
titleB. সম্পূর্ণ রক্তগণনা
titleC. অণুচক্রিকা (থ্রম্বোসাইট)
titleD. লোহিত রক্তকণিকা (ইরাথ্রোসাইট)
উত্তর: titleA